laion/Wikipedia-Exotic huggingface dataset:
ალ-მუთაზი

ალ-მუთაზი (არაბ. المعتز; დ. 847 — გ. ივლისი/აგვისტო 869) — აბასიანთა სახალიფოს ხალიფა ბაღდადში 866-869 წლებში, „სამარის ანარქიის” დროს. ტახტზე ავიდა თურქების მხარდაჭერით 19 წლის ასაკში, რის მიხედვითაც იგი ყველაზე ახალგაზრდა აბასიან ხალიფად ითვლება. მის ირგვლივ არსებობდა მრავალი ურთიერთდაპირისპირებული პოლიტიკური ძალა, რაც ხელსაყრელ ნიადაგს ქმნიდა არეულობისათვის. ალ-მუთაზის მმართველობა გამოირჩევა სისასტიკითა და ტერორით. მან სიკვდილით დასაჯა წინამორბედი ხალიფა ალ-მუსთაინი მიცემული უსაფრთხოების გარანტიის მიუხედავად, ასევე საკუთარი ძმა ალ-მუეიიადი, რომელიც მის შემდეგ ტახტის ყველაზე რეალურ მემკვიდრედ ითვლებოდა, მეორე ძმა აბუ აჰმედი კი დააპატიმრა, ხოლო როდესაც თურქებმა მისი გათავისუფლება სცადეს მოაკვლევინა, მოგვიანებით კი ეს ბუნებრივ სიკვდილად გამოაცხადა. შემოსავლები უაზროდ იფლანგებოდა, ჯარისკაცები კი ანაზღაურებას ფაქტობრივად არ იღებდნენ, რამაც მოსახლეობაში უკმაყოფილება გამოიწვია. 869 წელს ალ-მუთაზი დაამხეს და მოკლეს. William Muir: The Caliphate, its rise, decline and fall ↑ History of the Arabs by Philip K Hitti
ნახშირორჟანგი

ნახშირორჟანგი — ნახშირბადის დიოქსიდი, CO 2 {\displaystyle {\ce {CO2}}} , ოქსიდი C ( IV ) {\displaystyle {\ce {C (IV)}}} , ნახშირბადის უმაღლესი ჟანგეული. აღმოაჩინა შოტლანდიელმა ქიმიკოსმა ჯოზეფ ბლეკმა მაგნიუმკარბონატის დაშლისას. ნახშირორჟანგი შედის ჰაერის შედგენილობაში 0,03%-ით. ნახშირორჟანგი უფერული, ოდნავ მომჟავო სუნისა და გემოს მქონე აირია; სიმკვრივე 1,9 კგ/კუბ.მ.; კრიზისული ტემპერატურა 31 ცელსიუსი, კრიზისული წნევა 7,62 მეგნ/კვ.მ. ნახშირორჟანგი ატმოსფერულ წნევასა და 78 გრადუსზე თხევად მდგომარეობაში გადასვლის გარეშე მყარდება და წარმოქმნის თეთრ თოვლისებრ მასას („მშრალი ყინული“). თხევადი ნახშირორჟანგი არსებობს ოთახის ტემპერატურაზე მხოლოდ 5,85 მეგნ/კვ.მ.-ზე მეტი წნევის დროს. თხევადი ნახშირორჟანგის სიმკვრივეა 771 კგ/კუბ.მ., მყარის - 1512 კგ/კუბ.მ. იხსნება წყალსა და ორგანულ გამხსნელებში. ენერგიულად უერთდება ფუძეებს და წარმოქმნის კარბონატებს. CO 2 {\displaystyle {\ce {CO2}}} არ იწვის, არც ხელს უწყობს წვას. ნახშირორჟანგი ურთიერთქმედებს გავარვარებულ ნახშირთან, ამიაკთან და სხვ. მრეწველობაში ნახშირბადს იღებენ კირქვის გამოწვით, ლაბორატორიაში მარილმჟავას ურთიერთქმედებით მარმარილოსთან. ნახშირორჟანგს იყენებენ გაზიანი წყლების, ლუდისა და შაქრის წარმოებაში. იყენებენ აგრეთვე ქიმიურ მრეწველობაში სოდის, შარდოვანას, ოქსიკარბომჟავების მისაღებად, აგრეთვე თბოგადამტან რეაქტორებში, ხანძრების ჩასაქრობად და სხვა მიზნით. ქართული საბჭოთა ენციკლოპედია, ტ. 7, თბ., 1984. — გვ. 356. Seppanen, Fisk and Mendell, Association of Ventilation Rates and CO2 Concentrations with Health and Other Responses in Commercial and Institutional Buildings, Indoor Air 1999. (ინგლისური) Shendell, Prill, Fisk, Apte1, Blake & Faulkner, Associations between classroom CO2 concentrations and student attendance in Washington and Idaho, Indoor Air 2004. (ინგლისური) Soentgen, Jens, Hot air: The science and politics of CO2. In: Global Environment, Vol 7, March 2014, pp. 134–171. (ინგლისური) ქიმიური უსაფრთხოების საერთაშორისო ბარათი 0021 Carbon dioxide MSDS დაარქივებული 2016-03-06 საიტზე Wayback Machine. by Amerigas in the SDSdata.org database. CDC – NIOSH Pocket Guide to Chemical Hazards – Carbon Dioxide CO2 Carbon Dioxide Properties, Uses, Applications Dry Ice information დაარქივებული 2004-04-03 საიტზე Wayback Machine. Trends in Atmospheric Carbon Dioxide (NOAA) "A War Gas That Saves Lives." Popular Science, June 1942, pp. 53–57. NASA's Orbiting Carbon Observatory დაარქივებული 2018-09-09 საიტზე Wayback Machine. The on-line catalogue of CO2 natural emissions in Italy დაარქივებული 2021-02-13 საიტზე Wayback Machine. Reactions, Thermochemistry, Uses, and Function of Carbon Dioxide დაარქივებული 2021-02-13 საიტზე Wayback Machine. Carbon Dioxide – Part One and Carbon Dioxide – Part Two at The Periodic Table of Videos (University of Nottingham) CO2 emissions from fuel combustion დაარქივებული 2015-05-18 საიტზე Wayback Machine.
ლეონტიოსი

ლეონტიოსი (ან ლეონტიუსი; ბერძ. Λεόντιος; ლათ. LEONTIVS; დ. 676 — გ. 15 თებერვალი, 706) — ბიზანტიის იმპერატორი 695-698 წლებში. ე. წ. „ოცწლიანი ანარქიის” დროს. წარმოშობით ისავრიელი. ანატოლიის ჯარის სტრატეგოსი. გაურკვეველი დანაშაულის გამო იუსტინიანე II-მ სამი წლით ციხეში გამოკეტა. წყაროების თანახმად, მას იმპერატორობას უწინასწარმეტყველებდნენ. 695 წელს, ხალხის მხარდაჭერით, დაამხო იუსტინიანე II. ამ უკანასკნელს, ახალი იმპერატორის ბრძანებით მოაჭრეს ცხვირი, რის შემდეგაც ყირიმში გადაასახლეს. 697 წელს არაბებმა კართაგენი აიღეს და ბიზანტიის მთელი აფრიკული პროვინციები დაიპყრეს. არმიამ მხარი დაუჭირა ერთ-ერთ არქონტს, აფსიმარს. მან ლეონტიოსის დამხობა შეძლო. ყოფილ იმპერატორს ცხვირი მოაჭრეს და მონასტერში გამოკეტეს. ახალი იმპერატორი ტიბერიუს III-ის სახელით გამეფდა. 705 წელს იუსტინიანე II-მ კვლავ დაიბრუნა ტახტი და ლეონტიოსიც და ტიბერიუსიც სიკვდილით დასაჯა. ასათიანი, ვალერი (2006). ბიზანტიური ცივილიზაცია. თბილისი. ISBN 99940-31-98-8.  ↑ 1.0 1.1 ვალერი ასათიანი, ბიზანტიური ცივილიზაცია, 2006, გვ. 485 ↑ 2.0 2.1 Kazhdan, pg. 1212
1988

ვიკისაწყობში არის გვერდი თემაზე: 1988 1988 (ათას ცხრაას ოთხმოცდარვა) წელი — გრიგორიანული კალენდრის ნაკიანი წელიწადი, რომლის პირველი დღეა პარასკევი. ეს წელი არის XX საუკუნის მე-9 დეკადის მე-8 წელი. 20 აგვისტო : დამთავრდა ირან-ერაყის ომი. 28 აგვისტო : გერმანიაში, ქალაქ რამშტაინ-მიზენბახის მახლობლად რამშტაინის ავიაბაზაზე მოხდა ავიაკატასტროფა. 17 სექტემბერი : სამხრეთ კორეის დედაქალაქ სეულში გაიხსნა 24-ე ოლიმპიური თამაშები. 8 ნოემბერი : აშშ-ში ჯორჯ ბუში არჩეულ იქნა პრეზიდენტად. 7 დეკემბერი : 8.0-10.0 ბალიანი (რიხტერის სკალა) მიწისძვრა სომხეთში. მთავარი სტატია: კატეგორია:დაბადებული 1988. 1 იანვარი : ანტონი სკრიბე — ფრანგი ფეხბურთელი 2 იანვარი : ჯონათან ევანზი — ჩრდილოირლანდიელი ფეხბურთელი 7 იანვარი : ჰარდველი — ნიდერლანდელი დიჯეი და პროდიუსერი 11 იანვარი : მანუელ ონვუ — ესპანელი ფეხბურთელი 15 იანვარი : Skrillex — ამერიკელი ელექტრონული მუსიკის პროდიუსერი 15 იანვარი : დანიელ კალიჯური — გერმანელი ფეხბურთელი 16 იანვარი : ტალია დებრეტ ბარნეტი — ბრიტანელი მომღერალი 20 იანვარი : ლაშა ხმალაძე — საქართველოს მორაგბეთა ეროვნული ნაკრების წევრი 22 იანვარი : მარსელ შმელცერი — გერმანელი ფეხბურთელი 23 იანვარი : გიორგი ხიდეშელი — ქართველი ფეხბურთელი 1 თებერვალი : გიორგი გაბაიძე — ქართველი პოეტი 3 თებერვალი : გრეგორი ვან დერ ვილი — ნიდერლანდელი ფეხბურთელი 10 თებერვალი : ჯეიდ რემსი — ინგლისელი მსახიობი 11 თებერვალი : კარლეს კოტო — ესპანელი ფეხბურთელი 17 თებერვალი : გიორგი მიქაბერიძე — ქართველი ფეხბურთელი 20 თებერვალი : რიანა — ბარბადოსელი მომღერალი, მსახიობი, კომპოზიტორი და დიზაინერი 21 თებერვალი : გიორგი განუგრავა — ქართველი ფეხბურთელი 22 თებერვალი : გიორგი რეხვიაშვილი — ქართველი ფეხბურთელი 25 თებერვალი : ალექსანდრე ელოშვილი — ქართველი რეჟისორი 26 თებერვალი : ნინო მაყაშვილი — ქართველი მსახიობი 3 მარტი : კარენ მაკარიანი — ქართველი ფეხბურთელი 6 მარტი : სიმონ მინოლე — ბელგიელი ფეხბურთელი 9 მარტი : დავით ხურცილავა — ქართველი ფეხბურთელი 12 მარტი : კონსტანტინოს მიტროღლუ — ბერძენი ფეხბურთელი 14 მარტი : საშა გრეი — ამერიკელი მსახიობი 14 მარტი : სტეფან კარი — ამერიკელი პროფესიონალი კალათბურთელი 17 მარტი : Grimes — კანადელი მომღერალი 17 მარტი : გიორგი ედიშერაშვილი — ქართველი მოჭიდავე 17 ივნისი : ამირან პაპინაშვილი — ქართველი ძიუდოისტი 13 ოქტომბერი : გულვერდ თომაშვილი — ქართველი ფეხბურთელი 25 ნოემბერი : ნოდარ ქუმარიტაშვილი — ქართველი მოციგავე (გ. 2010) მთავარი სტატია: კატეგორია:გარდაცვლილი 1988. 2 იანვარი : ასათიანი, თეიმურაზ — ქართველი მოქანდაკე 14 იანვარი : გიორგი მალენკოვი — სსრ კავშირის პოლიტიკური მოღვაწე (დ. 1902) 19 იანვარი : მრავინსკი, ევგენი — რუსი დირიჟორი (დ. 1903) 15 თებერვალი :ფეინმანი, რიჩარდ — ამერიკელი ფიზიკოსი 6 ივლისი : უჩა ჯაფარიძე — ქართველი ფერმწერი (დ. 1906) 10 აგვისტო : არნულფო არიასი — პანამის პრეზიდენტი ფიზიკა : ლეონ ლედერმანი, მელვინ შვარტსი, ჯეკ სტეინბერგერი ქიმია : იოჰან დაიზენჰოფერი, რობერტ ჰიუბერი, ჰარტმუტ მიხელი ფიზიოლოგია და მედიცინა : ჯეიმზ ბლეკი, გერტრუდ ელიონი, ჯორჯ ჰიჩინგს ლიტერატურა : ნაჯიბ მაჰფუზი მშვიდობა : გაეროს სამშვიდობო ძალები ეკონომიკა : მორის ალე
ფიჩხოვნის კოშკი

ფიჩხოვნის კოშკი — კოშკი მდებარეობს ახმეტის მუნიციპალიტეტში, სოფელ ფიჩხოვნის ჩრდილო-დასავლეთით, სასაფლაოზე. განეკუთვნება XVIII საუკუნეს. კოშკი გეგმით კვადრატულია (6 X 6 მ), ზემოთკენ შევიწროებული. ნაგებია რიყის ქვით. ნიშები, შესასვლელების წირთხლები, თაღები, მეორე და მესამე სართულების გარეთა კუთხეები აგურისაა. ძეგლი ძლიერ დაზიანებულია: შემორჩენილია სამი სართული და მეოთხე სართულის მცირე ნაწილი. პირველი სართული თითქმის მთლიანად ნანგრევებით არის ამოვსებული. პირველ სართულზე შესასვლელი აღმოსავლეთ კედლის სამხრეთ კიდეშია. კარი გარედან გადახურულია შეისრული თაღით, ხოლო შიგნით ჩასმულია ღრმა, სწორკუთხა შეღრმავებაში, რომლის თარაზული გადახურვა სართულის გადახურვის დონეზეა. აღმოსავლეთ, სამხრეთ და ჩრდილოეთ კედლებში თითო სწორკუთხა ნიშია, ხოლო დასავლეთისაში - ორი. დასავლეთ კედელში შემორჩენილია ბუხრის საკვამლე მილი. მეორე სართულზე ორი კარია: ერთი, ფართო და შეისრულთაღოვანი, აღმოსავლეთ კედლის ჩრდილოეთ კიდეშია. სამხრეთ კედლის დასავლეთ კიდეში გაჭრილი კარისგან კი მხოლოდ ერთი წირთხლია შემორჩენილი. ჩრდილოეთ, სამხრეთ და აღმოსავლეთ კედლებში ორ-ორი, ოდნავ შეღრმავებული ნიშია, დასავლეთისაში - სამი. ყველა ნიშს აქვს სათოფური. სათოფურებს ფიცრის ჰორიზონტალური გადახურვა აქვთ. ჩრდილოეთ კედლის შუა ნაწილში პატარა ბუხარია. პირველ და მეორე სართულებს შორის ყოფილა სამალავი, რომელსაც სამხრეთით ერთი სარკმელი ჰქონია. მესამე სართულზე, დასავლეთ კედელში, ბუხარია, ჩრდილოეთ კედლის დასავლეთ კიდეში - აივანზე გასასვლელი კარი (შემორჩენილია დასავლეთ წირთხლის ნაწილი). ამ სართულზეც მრავალი სათოფურია. კოშკს ხის კოჭოვანი სართულშუა გადახურვა ჰქონია. სართულები ერთმანეთს მისადგმელი კიბით უკავშირდებოდნენ. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 143-144.
The Moody Blues

The Moody Blues — ინგლისური როკ-ჯგუფი. ცნობილია კლასიკურ მუსიკასთან როკ-მუსიკის აღრევით, მაგალითად, 1967 წლის ალბომში Days of Future Passed. მსოფლიო მასშტაბით გაყიდული აქვს 55 მილიონზე მეტი ალბომი და მიღებული აქვს 18 პლატინის და ოქროს დისკი. 2015 წლისთვის ჯგუფი კვლავ აქტიურია. მთავარი სტატია: The Moody Blues-ის დისკოგრაფია. სტუდიური ალბომები The Magnificent Moodies (1965) Days of Future Passed (1967) In Search of the Lost Chord (1968) On the Threshold of a Dream (1969) To Our Children's Children's Children (1969) A Question of Balance (1970) Every Good Boy Deserves Favour (1971) Seventh Sojourn (1972) Octave (1978) Long Distance Voyager (1981) The Present (1983) The Other Side of Life (1986) Sur la Mer (1988) Keys of the Kingdom (1991) Strange Times (1999) December (2003) შეგიძლიათ იხილოთ მედიაფაილები თემაზე „The Moody Blues“ ვიკისაწყობში. ოფიციალური საიტი
ტიბერიუს III (ბიზანტია)

ტიბერიუს III (ან ტიბერიოს III; ბერძ. Τιβέριος Γ'; დ. 677 — გ. 15 თებერვალი, 706) — ბიზანტიის იმპერატორი 698 წლიდან 705 წლის 21 აგვისტომდე. იმპერატორად გამოაცხადეს აჯანყებულმა ჯარისკაცებმა კუნძულ კრეტაზე და ტიბერიუს III უწოდეს. იმ დროს კონსტანტინოპოლში შავი ჭირი მძვინვარებდა, თუმცა, მიუხედავად ამისა იგი მაინც შეიჭრა ქალაქში, დაამხო ლეონტიოსი და ტახტზე ავიდა. 705 წელს იუსტინიანე II-მ ტახტი დაიბრუნა და ტიბერიუსი მის წინამორბედ ლეონტიოსთან ერთად სიკვდილით დასაჯა. ასათიანი, ვალერი (2006). ბიზანტიური ცივილიზაცია. თბილისი. ISBN 99940-31-98-8.  ↑ 1.0 1.1 ვალერი ასათიანი, ბიზანტიური ცივილიზაცია, 2006, გვ. 485 ↑ Dumbarton Oaks, pg. 624
ახალზელანდიური სელი

ახალზელანდიური სელი (ლათ. Phormium tenax) — მარადმწვანე მრავალწლოვანი ბალახოვანი მცენარე შროშანისებრთა ოჯახისა. აქვს ხორცოვანი მსხვილი ფესურა, მოკლე ღერო, მრავალრიცხოვანი შუბისებრი ფოთლები. ფოთლის როზეტიდან ვითარდება საყვავილე ისარი, რომელსაც მრავალი წითელი (ზოგიერთ ფორმას კი ყვითელი) სურნელოვანი ყვავილი გამოაქვს. ნაყოფი სამწახნაგოვანი კოლოფია, რომელშიც 100—150 შავი ბრტყელი თესლია. ახალზელანდიური სელი ტენიანი სუბტროპიკული ქვეყნების მცენარეა. მრავლდება როგორც თესლით, ისე ვეგეტატურად (ბუჩქის დაყოფით). სრულმოსავლიანობას აღწევს დარგვიდან 7—9 წლის შემდეგ. ფოთლის მოსავალს იღებენ ორ წელიწადში ერთხელ. ახალზელანდიური სელის ფოთლის ჭურჭელბოჭკოვანი კონები შეიცავს მაგარ, მაგრამ მტვრევად ბოჭკოს, რომლისგანაც ამზადაბენ პრეზენტს, საზღვაო ბაგირებს, ხეზებს, იყენებენ ქაღლდისა და ცელულოზის წარმოებაში. ახალზელანდიური სელი იზრდება ახალი ზელანდიისა და ნორფოლკის კუნძულებზე. XIX საუკუნის ბოლოს საქართველოში შემოიტანეს, როგორც დეკორატიული და ტექნიკური მცენარე მოშენებულია შავი ზღვის სანაპირო რაიონებში ბათუმიდან ტუაფსამდე. ქართული საბჭოთა ენციკლოპედია, ტ. 2, თბ., 1977. — გვ. 84.
წაროს კოშკები

წაროს კოშკები — კოშკები მდებარეობს ახმეტის მუნიციპალიტეტში, თუშეთში, ნასოფლარ წაროს განაპირას. თარიღდებიან გვიანდელი შუა საუკუნეებით. კოშკი მდებარეობს ნასოფლარის სამხრეთით, 500 მეტრზე, ფერდობზე. იგი ხუთსართულიანია (5,4 X 5,2 მ), ზემოთკენ ოდნავ შევიწროებული. ნაშენია ფიქლის მშრალი წყობით. ძეგლი დაზიანებულია: ჩამონგრეულია სართულშუა გადახურვა, მონგრეულია მეხუთე სართულის კედლების დიდი ნაწილი. შესასვლელი პირველ სართულზე აღმოსავლეთიდანაა. კარი სწორკუთხაა. დასავლეთ კედლის სამხრეთ ნაწილში ვიწრო სწორკუთხა სათოფურია. სართულის ქვემოთ ყრუკედლებიანი დაბალი სარდაფია. მეორე სართულის სამხრეთ კედელში სწორკუთხა კარია, დასავლეთ კედლის ჩრდილოეთ ნაწილში - სათოფური. მესამე სართულის დასავლეთ კედელში განიერი სწორკუთხა სარკმელია. მსგავსი თითო სარკმელია მეოთხე სართულის აღმოსავლეთ, დასავლეთ და ჩრდილოეთ კედლებში. მეხუთე სართულის ოთხივე მხარეს თითო სალოდე ჰქონია (შემორჩენილია კვალი). კოშკი დგას ნასოფლარის ჩრდილოეთ ნაწილში, ფერდობზე. გეგმით ოთხკუთხაა (7 X 6 მ), ზემოთკენ ოდნავ შევიწროებული. ნაგებია ფიქლით. წყობა მშრალია. ძეგლი დაზიანებულია: შემორჩენილია ოთხი სართული. ჩამოშლილია ხის სართულშუა გადახურვა, დანგრეულია მეოთხე სართულის კედლების დიდი ნაწილი. პირველ სართულზე შესასვლელი დასავლეთიდანაა. კარი თაღოვანია. სამხრეთ და ჩრდილოეთ კედლების შუაში თითო მარტივი პილასტრია, რომლებიც მეორე სართულის იატაკამდეა აყვანილი. მეორე სართულის ჩრდილოეთ კედლის დასავლეთ ნაწილში გაჭრილია თაღოვანი კარი, რომელიც ამ მხრიდან მოგვიანებით მიშენებულ სათავსში გადიოდა. სართულის სამხრეთ კედელში ორი მცირე ზომის თაღოვანი სარკმელია. მესამე სართული არქიტექტურული გადაწყვეტით მესამე სართულის ანალოგიურია. მეოთხე სართულის დასავლეთ კედლის შუაში თაღოვანი კარია, რომელსაც წინიდან, ფასადის ჩრდილოეთ კედელზე მიდგმული, ოთხკუთხა ბურჯი ადგება. სამხრეთ კედელში სამი თაღოვანი სარკმელია. კიკაჩეიშვილი პ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 161. ქალდანი ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 161.
Erpland

Erpland — ფსიქოდელიური როკ-ჯგუფ Ozric Tentacles-ის მეორე სტუდიური ალბომი. გამოვიდა 1990 წელს. იგი გამოსცა ლეიბლმა Dovetail Records. Eternal Wheel - 8:20 Toltec Spring - 3:10 Tidal Convergence - 7:14 Sunscape - 4:10 Mysticum Arabicola - 9:14 Crackerblocks - 5:40 The Throbbe - 6:21 Erpland - 5:32 Valley Of A Thousand Thoughts - 6:32 Snakepit - 3:18 Iscence - 4:34 A Gift Of Wings - 9:46 ↑ allmusic ((( Erpland > Overview ))). allmusic.com. ციტირების თარიღი: 2009-10-27. ↑ DPRP CD Reviews - 1999 - Ozric Tentacles Special. www.dprp.net. დაარქივებულია ორიგინალიდან — 2009-10-26. ციტირების თარიღი: 2009-10-27.
Strangeitude

Strangeitude — ფსიქოდელიური როკ-ჯგუფ Ozric Tentacles-ის მესამე სტუდიური ალბომი. გამოვიდა 1991 წელს. იგი გამოსცა ლეიბლმა Dovetail Records, ხოლო 1998 წელს - Snapper Music-მა. White Rhino Tea - 5:55 Sploosh! - 6:24 Saucers - 7:30 Strangeitude - 7:29 Bizarre Bazaar - 4:04 Space Between Your Ears - 7:46 Live Throbbe - 7:16 ↑ 1.0 1.1 1.2 DPRP CD Reviews - 1999 - Ozric Tentacles Special. www.dprp.net. დაარქივებულია ორიგინალიდან — 2009-10-26. ციტირების თარიღი: 2009-10-27. ↑ allmusic ((( Strangeitude > Overview ))). allmusic.com. ციტირების თარიღი: 2009-10-27.
წინუბნის კოშკი

წინუბნის კოშკი — კოშკი მდებარეობს ახმეტის მუნიციპალიტეტში, სოფელ წინუბნის განაპირას, 400 მ-ზე განეკუთვნება გვიანდელ შუა საუკუნეებს. შენობა ორსართულიანია, გეგმით თითქმის კვადრატულია (3,2 X 3 მ) და ზემოთკენ ოდნავ ვიწროვდება. ნაშენია ნატეხი ქვით. კედლები გარედან კარგად გათლილი და თარაზულ რიგებად დაწყობილი შირიმის კვადრებით არის შემოსილი. ძეგლი ძლიერ დაზიანებულია: პირველი სართული მთლიანად მიწით არის ამოვსებული, სახურავზე აყრილია საფარი და ზედ მცენარეებია ამოსული, მორღვეულია სამხრეთ-დასავლეთ კუთხე და კედლების ზედა ნაწილები, ფასადებს საპირე წყობის მნიშვნელოვანი ნაწილი აკლიათ. კოშკს შესასვლელი მეორე სართულიდან ჰქონია. აღმოსავლეთ ფასადზე კვადრატული ფორმის ღრმა ნიშია, რომლის ზემოთ, მეორე სართულის კედლის შემორჩენილ ნაწილში, ვიწრო სარკმელია. ერთი სწორკუთხა სარკმელი ამავე სართულის დასავლეთ კედელშიცაა. მეორე სართული ორფერდა ჭერით არის გადახურული. ორფერდაა სახურავიც. ჯინჭარაძე დ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 162.
Jurassic Shift

Jurassic Shift — ფსიქოდელიური როკ-ჯგუფ Ozric Tentacles-ის მეოთხე სტუდიური ალბომი. გამოვიდა 1993 წელს. იგი გამოსცა ლეიბლმა Dovetail Records. Sunhair - 5:43 Stretchy - 6:51 Feng Shui - 10:24 Half Light In Thillai - 5:35 Jurassic Shift - 11:05 Pteranodon - 5:40 Train Oasis - 2:45 Vita Voom - 4:48 ↑ allmusic ((( Jurassic Shift > Overview ))). allmusic.com. ციტირების თარიღი: 2009-10-27. ↑ DPRP CD Reviews - 1999 - Ozric Tentacles Special. www.dprp.net. დაარქივებულია ორიგინალიდან — 2009-10-26. ციტირების თარიღი: 2009-10-27. ↑ Chart Stats - Ozric Tentacles - Jurassic Shift. www.chartstats.com. დაარქივებულია ორიგინალიდან — 2012-07-30. ციტირების თარიღი: 2009-10-27.
ახალთესლი

ახალთესლი, საგაზაფხულო ქერის ქართული ჯიში (პოპულაცია). თავთავი ორმწკრივიანი, მოჩალისფრო-ყვითელი, საშუალო სიგრძისა და სიმკვრივისაა. ფხა უმეტესად ნაზი, გრძელი და დაკბილულია, მარცვალი - ელიფსური, კილშეზრდილი. ყვავილის კიდეები გლუვი, იშვიათად დანაოჭებულია, თანდათანობით გადადის ფხაში. 1000 მარცვლის წონა 34-45 გ. ახალთესლის ნათესებს საკმაოდ დიდი ფართობი უჭირავს აღმოსავლეთ საქართველოში და დასავლეთ საქართველოს ზოგიერთ რაიონში. ახალთესლს იყენებენ საკვებად და ლუდის წარმოებაში. ქსე, ტ. 2, გვ. 84, თბ., 1977
Arborescence (ალბომი)

Arborescence — ფსიქოდელიური როკ-ჯგუფ Ozric Tentacles-ის მეხუთე სტუდიური ალბომი. გამოვიდა 1994 წელს. იგი გამოსცა ლეიბლმა Dovetail. Astro Cortex – 5:22 Yog-Bar-Og – 9:42 Arborescence (ედ უინი/ჯოი ჰინტონი) – 4:52 Al-Salooq – 5:02 Dance of the Loomi – 5:15 Myriapod – 5:59 There's a Planet Here – 6:40 Shima Koto (ედ უინი) – 6:25 Gerry Williams (დამატებითი სიმღერა) - 2:50 ↑ Gioffre, Daniel. Review: Arborescence - Ozric Tentacles. Macrovision Corporation. ციტირების თარიღი: 13 აგვისტო 2009. ↑ Nicol, Jimmy. „Review: Ozric Tentacles, Arborescence“. Q. EMAP Metro Ltd (Q95, აგვისტო 1994): 106. ↑ "Ozric Tentacles | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია.
Become the Other

Become The Other — ფსიქოდელიური როკ-ჯგუფ Ozric Tentacles-ის მეექვსე სტუდიური ალბომი. გამოვიდა 1995 წელს. იგი გამოსცა ლეიბლმა Dovetail. Cat DNA - 6:31 Ahu Belahu - 2:53 Ghedengi - 5:41 Wob Glass - 7:52 Neurochasm - 6:47 Become The Other - 6:25 Vibhuti - 10:51 Plurnstyle - 7:48 ↑ https://www.allmusic.com/album/r226528
Curious Corn

Curious Corn — ფსიქოდელიური როკ-ჯგუფ Ozric Tentacles-ის მეშვიდე სტუდიური ალბომი. გამოვიდა 1997 წელს. იგი გამოსცა ლეიბლმა Snapper. Spyroid - 3:45 Oolite Grove - 5:58 Afroclonk - 8:04 Curious Corn - 10:54 Oddentity - 6:58 Papyrus - 5:32 Meander - 5:12 ↑ allmusic ((( Curious Corn > Overview ))). allmusic.com. ციტირების თარიღი: 2009-10-27. ↑ DPRP CD Reviews - 1999 - Ozric Tentacles Special. www.dprp.net. დაარქივებულია ორიგინალიდან — 2009-10-26. ციტირების თარიღი: 2009-10-27.
Waterfall Cities

Waterfall Cities — ფსიქოდელიური როკ-ჯგუფ Ozric Tentacles-ის მერვე სტუდიური ალბომი. გამოვიდა 1999 წელს. იგი გამოსცა ლეიბლმა Stretchy Records. Coily - 7:19 Xingu - 7:28 Waterfall City - 11:03 Ch'ai? - 5:03 Spiralmind - 11:43 Sultana Detrii - 9:18 Aura Borealis - 5:40 ↑ 1.0 1.1 DPRP CD Reviews - 2000 - Volume 10. www.dprp.net. დაარქივებულია ორიგინალიდან — 2009-10-26. ციტირების თარიღი: 2009-10-27. ↑ allmusic ((( Waterfall Cities > Overview ))). www.allmusic.com. ციტირების თარიღი: 2009-10-27.
ახალი აზრი

„ახალი აზრი“ — ქართული ყოველდღიური პოლიტიკურ-ლიტერატურული გაზეთი, სოციალ-დემოკრატიული (მენშევიკური) მიმართულებისა. გამოდიოდა არაპერიოდულად 1913-1915 წლებში თბილისში. 1914 წლის მარტ-აგვისტოში — ქუთაისში სხვადასხვა სახელწოდებით: „აზრი“, „ახალი აზრი“, „ჩვენი აზრი“. რედაქტორი თ. კეკელიძე. ქართული საბჭოთა ენციკლოპედია, ტ. 2, თბ., 1977. — გვ. 84.
The Hidden Step

The Hidden Step — ფსიქოდელიური როკ-ჯგუფ Ozric Tentacles-ის მეცხრე სტუდიური ალბომი. გამოვიდა 2000 წელს. იგი გამოსცა ლეიბლმა Stretchy Records. Holohedron – (5:50) The Hidden Step – (7:47) Ashlandi Bol – (6:04) Aramanu – (6:00) Pixel Dream – (6:21) Tight Spin – (8:45) Ta Khut – (7:06) ↑ 1.0 1.1 DPRP CD Reviews - 2000 - Volume 27. www.dprp.net. დაარქივებულია ორიგინალიდან — 2010-01-26. ციტირების თარიღი: 2009-10-27. ↑ allmusic ((( The Hidden Step > Overview ))). www.allmusic.com. ციტირების თარიღი: 2009-10-27.
ლიუბეკის ზავი

ლიუბეკის ზავი (გერმ. Lübecker Frieden) — სამშვიდობო ხელშეკრულება, რომელსაც ხელი მოაწერეს ლიბეკში, 1629 წლის 22 მაისს საღვთო რომის იმპერიამ და დანია-ნორვეგიამ. ამ ხელშეკრულებით დასრულდა ოცდაათწლიანი ომის დანიური პერიოდი. ხელშეკრულებას ხელი მოაწერეს დანიის მეფე კრისტიან IV-მ და საღვთო რომის იმპერიის წარმომადგენელმა ალბრეხტ ფონ ვალენშტაინმა. The Siege of Stralsund, the Peace of Lübeck and the Edict of Restitution დაარქივებული 2008-05-09 საიტზე Wayback Machine. The Thirty Years' Wars 1618 - 1648 & 1733 - 1763 დაარქივებული 2015-01-08 საიტზე Wayback Machine. Encarta Encyclopedia: Thirty Years' War დაარქივებული 2009-10-28 საიტზე Wayback Machine. MacroHistory: The Thirty Years' War
Walk with You

„Walk with You“ — ინგლისელი როკ-მუსიკოს რინგო სტარის სიმღერა. იგი გამოვიდა ალბომის Y Not სინგლის სახით. სიმღერის ჩაწერაში აგრეთვე მონაწილეობდა პოლ მაკ-კარტნი, თუმცა თავდაპირველად მას უნდა დაეკრა "Peace Dream"-ში, იმავე სახელწოდების სხვა სიმღერაში. ↑ Walk With You by Ringo Starr Songfacts. Songfacts. ციტირების თარიღი: January 19, 2010.
მიშელ პეტრუჩიანი

მიშელ პეტრუჩიანი (miʃɛl pɛtʁutʃani; დ. 28 დეკემბერი, 1962, ორანჟი, საფრანგეთი — გ. 6 იანვარი, 1999, ნიუ-იორკი, აშშ) — ფრანგი ჯაზ–პიანისტი. დაიბადა საფრანგეთში, ორანჟში, 1962 წლის 28 დეკემბერს, იტალიურ-ფრანგულ ოჯახში, მამა, ტონი უკრავდა გიტარაზე, ძმა ლუი - ბას-გიტარაზე. მიშელს დაბადებიდანვე ჰქონდა მემკვიდრეობითი დაავადება - სუსტი, განუვითარებელი სხეული, მხოლოდ ხელის მტევნები ჰქონდა ჩვეულებრივად განვითარებული. კარიერის დასაწყისში მამას და ძმას იგი თავად დაჰყავდათ, რადგან მიშელს არ შეეძლო დამოუკიდებლად გადაადგილება. ადრეული ასაკიდან უკრავდა ფორტეპიანოზე და ყოველთვის იყო გატაცებული ჯაზით. მიშელ პეტრუჩიანიმ პირველ კონცერტი გამართა 13 წლის ასაკში - ეს იყო მძიმე პერიოდი მის ცხოვრებში, ვინაიდან, ყველაფერთან ერთად, უნდა შეემუშავებინა თავისებური ტექნიკა, რადგან სიმაღლის გამო ვერ იყენებდა პედლებს. შემდგომში, ამ ტექნიკის გამომუშავებით, იგი საერთოდ არ იყენებდა პედალს. 1982 წელს მიშელი საცხოვრებლად გადავიდა აშშ-ში, სადაც მისი, როგორც მუსიკოსის, წარმატებული კარიერა დაიწყო. 1886 წელს მან ჩაწერა პირველი ალბომი. სხვადასხვა დროს იგი გამოდიოდა სცენაზე ცნობილ ამერიკელ ჯაზ-მუსიკოსებთან ერთად. 1994 წელს პარიზში მას გადასცეს ღირსების ორდენი. გარდაიცვალა 1999 წლის 6 იანვარს, ფილტვების დაავადებით. დაკრძალულია პარიზში. ვიკისაწყობში არის გვერდი თემაზე: მიშელ პეტრუჩიანი გერმანული საიტი დაარქივებული 2017-05-26 საიტზე Wayback Machine. მოყვარულების საიტი დაარქივებული 2021-05-09 საიტზე Wayback Machine. მიშელ პეტრუჩიანი — Find a Grave-ზე